stanford-oval/wikipedia huggingface dataset:
Varjoliito
Lentäminen

Varjoliitäjät lähtevät liikkeelle juoksemalla rinteessä vastatuuleen, jolloin liidin täyttyy ilmalla. Liitäjä voidaan myös hinata lentoon autolla, mönkijällä, veneellä tai moottorikelkalla. Varjoliidintä ohjataan siiven takareunaan kiinnitetyillä jarruilla ja painopistettä muuttamalla.
Purjelentäjien ja riippuliitäjien tavoin varjoliitäjät käyttävät hyväkseen nousevia ilmavirtauksia, eli termiikkejä, ja voivat pysyä ilmassa tuntien ajan. Varjoliitimellä voidaan lentää myös rinnetuulessa, jolloin rinnettä kohti puhaltava tuuli pitää varjoliitimen ilmassa yleensä muutamien kymmenien metrien korkeudella rinteestä.
Varjoliitimellä voidaan lentää myös moottorin voimalla.
Varjoliidin ja varusteet

Varjoliidin on tehty ohuesta kankaasta. Rakenne muodostuu vierekkäin ommelluista puoliksi avoimista tunneleista, joihin ilma pääsee etuosasta, mutta jää vastatuulessa loukkuun takaosaan pitäen liitimen muodossaan. Ilmalla täyttyneen varjoliitimen siipiprofiili on samanlainen kuin lentokoneen siiven profiili, ja saa aikaan nostovoiman.
Varjoliitimen siipeen on kiinnitetty 20–50 punosta, jotka yhtyvät kantoliinoihin. Kantoliinat on kiinnitetty pikalukoilla (karabiineilla) lentäjän istuimena toimiviin valjaisiin. Punokset on useimmiten valmistettu dyneemasta tai kevlarista ja valjaat paksusta nylonkudoksesta ja hihnoista.
Valjaissa on lentäjän selän takana ja alla pehmusteena paksu foam tai ilmalla täyttyvä pussi (airbag), jotka suojaavat lentäjää mahdollisessa onnettumuustilanteessa, kaatumisessa tms. Valjaissa on lisäksi pelastusvarjo, joka sijaitsee esim. lentäjän istuimen alla, sivulla tai edessä.
Lentäjän henkilökohtaisia varusteita ovat mm. kypärä, korkeusmittari/variometri, nilkkaa tukevat kengät ja hanskat.
Lentämisen periaate

Lentämisessä tarvittavia nousevia ilmavirtauksia eli termiikkejä syntyy kahdella tavalla: kun ilmavirtaus kohtaa rinteen tai vuoren, syntyy pakotettu nosto. Näiden vuorinostojen hyödyntäminen on helppoa, koska niiden sijainnin voi ennustaa tuulensuunnan avulla. Suomessa rinnetuulipaikkoja on vähän, mutta talvella järvien ollessa jäässä voi varjoliitimellä lentää järven rannalla olevan jo muutamien kymmenien metrien korkuisen rinteen edessä ja päällä.
Tasaisella maalla voimaikkaimmat nostot syntyvät konvektiossa, auringon lämmittäessä maanpintaa. Tällöin ilma manpinnan yläpuolella lämpiää ja alkaa nousta ylöspäin. Varjoliitäjä pyrkii etsimään ylöspäin nousevaa ilmaa esim. kohdista, joissa maanpinta lämpiää tai kumpupilvien alapuolelta. Onnistuneen lennon aikana termiikin avulla noustaan pilvien alareunaan saakka ja liu'utaan sieltä seuraavaan mahdolliseen termiikkiin, joten tuntien ja satojen kilometrien mittaiset lennot ovat mahdollisia jopa Suomessa keväästä syksyyn.
Tasamaalla varjoliidin hinataan autolla, mönkijällä, veneellä tai moottorikelkalla muutaman sadan metrin korkeuteen, jonka jälkeen lentäjä irrottaa hinausnarun ja lähtee etsimään termiikkejä. Lentäjällä on mukanaan variometri, joka mittaa nousu- ja laskunopeutta (m/s), ja jota hyödyntämällä lentäjä pyrkii etsimään nousevia ilmavirtauksia.
Koulutus ja harrastusmahdollisuudet

Suomessa on satoja varjoliitäjiä ja lentämään pääsee kerhojen ja yhdistysten järjestämien peruskurssien kautta. Varjoliitokerhoja on ympäri Suomea. Joillain kerhoilla ja alan yrityksillä on käytössään myös tandem-liitimiä, jolloin lentämistä pääsee kokeilemaan kokeneen lentäjän mukana.
Peruskurssilla noudatetaan Suomen Ilmailuliiton koulutusohjelmaa ja kouluttajina toimivat kokeneet opettajat. Kurssiin kuuluu sekä teoriaa että vähintään 45 lentoa, ja sen hyväksytysti suoritettuaan saa itsenäisen pilotin kelposuustodistuksen. Kurssi etenee vaiheittain siten, että teorian ja varusteisiin tutustumisen jälkeen lenneään viisi matalaa lentoa alle 5m korkeudella tavoitteena tutustua ohjaamiseen ja saada turvallisesti lentotuntumaa. Ensimmäisen vaiheen jälkeen oppilas saavuttaa ns. PP1 tason. Toisella jaksolla lennetään 40 korkeaa lentoa, joiden jälkeen oppilas saavuttaa ns. PP2 tason ja saa kelpoisuustodistuksen.
Kokemuksen, lentojen määrän ja lentotuntien karttuessa varjoliitäjä voi saavuttaa PP3, PP4 ja PP5 kelpoisuustodistukset.
Nykyisin voi osallistua suoraan vapaalentokurssin yhteydessä myös moottorivarjoliidon kurssille, jossa opetellaan lentämään paramoottorin avulla.
Aiheesta muualla

Kuvia tai muita tiedostoja aiheesta varjoliito Wikimedia Commonsissa
Valjaat ja kantoliinojen kiinnitys
Varjoliitäjä Ranskassa.
Varjoliitimen hinausstartti
Euphoric Brothers

| Euphoric Brothers |
| --- | --- |

Perustaja:  Faris Ghepo
Avainhenkilöt:  Faris Ghepo
Toimiala:  Videopelit
Tuotteet:  Videopelit
Kotisivu:  www.euphoricbrothers.com
Infobox OKVirheellinen NIMI-arvo: 
Euphoric Brothers on videopelien kehittämiseen ja julkaisuun keskittynyt yritys. Sen tunnetuin peli on Garten of Banban. Yrityksen perustivat veljekset Faris ja Ghepo.
Pelit > Garten of Banban

Luvut 1–8
Luvut 1–2 (Roblox, yhteistyössä Jule Gamesin kanssa)
Spin-offit:
Garten of Banban: Punchrush (23.2.2024)
Garten of Banban RP (4.7.2023, yhteistyössä Jule Gamesin kanssa)
Missing Banban (TBA)
Karting of Banban (2025, yhteistyössä Shoebill Rainworksin kanssa)
Pelit > Muut

Quacky Oliver (?)
Swallow The Blue (15.1.2021)
Introvert: A Teenager Simulator (2.3.2021)
He Needs His Medicine (15.4.2021)
How We Got Here (18.5.2021)
Life On A Pizza (22.6.2021)
Flesh Water (3.11.2021)
Human Apocalypse - Reverse Horror Zombie Indie RPG Adventure (28.2.2022)
Egghead Gumpty (4.9.2022)
Unplagued (10.10.2024)
Palkinnot ja ehdokkuudet

| Vuosi | Palkintogaala | Kategoria | Peli | Tulos |
| --- | --- | --- | --- | --- |
| 2024 | Roblox Innovation Awards 2024 | Best Branded Experience | Garten of Banban RP | Voitto |
Aiheesta muualla

Euphoric Brothers Steamissa
Euphoric Brothers Youtubessa (englanniksi)
Euphoric Brothers Twitterissä (englanniksi)
Euphoric Brothers Instagramissa (englanniksi)
Euphoric Brothersin Discord-palvelin (englanniksi)
Euphoric Brothers Redditissä (englanniksi)
Peter Kanerva

Kaj Peter Oscar Kanerva (s. 11. lokakuuta 1978 Kerava) on suomalainen näyttelijä, valmistunut Teatterikorkeakoulusta vuonna 2005.
Kanerva on esiintynyt Åbo Svenska Teaterissa ja Viirus-teatterissa. Tähänastisista töistä tunnetuin on rooli Ottona elokuvassa Colorado Avenue, jonka pohjalta on tehty myös kolmiosainen televisiosarja. Hän on esiintynyt myös elokuvissa Etulinjan edessä ja Ollaan vapaita.
Aiheesta muualla

Peter Kanerva Internet Movie Databasessa. (englanniksi)
Peter Kanerva Elonetissä.
Kaitafilmi

Kaitafilmi on mikä tahansa elokuvafilmiformaatti, jonka koko on pienempi kuin 35 mm. Kaitafilmiformaatteja ovat Kodakin Super 8, Fujin Single-8, 9,5 mm ja 16 mm sekä sen muunnelma Super 16. Kaitafilmaus oli 1980-luvulle asti suosittu harrastus, kunnes yhä edullisemmat videokamerat korvasivat sen.
Kaitafilmikameroiden merkkejä olivat muun muassa Agfa, Bauer, Bolex, Canon, Chinon, Elmo, Eumig, Fujica, Mamiya, Minolta, Nikkorex, Nizo, Petri, Sankyo, Yashica ja Zeiss. Monet näistä valmistivat myös kaitafilmiprojektoreita.
Nykyään filmejä digitoidaan eri tallennemuotoihin kuten MiniDV-nauhoille, tietokoneen kiintolevyille ja DVD- tai Blu-ray-levyille. Kaitafilmejä voidaan digitoida monella eri tavalla ja laadulla. Aikanaan filmit muutettiin esim. vhs-nauhoille, mutta nykyään siirron voi tehdä paremmalla laadulla HD-tarkkuudella. Digitaalisessa muodossa filmien kuvasta voi muokata uudenlaisia ohjelmaversioita ja jakaa kopioita eteenpäin esimerkiksi sukulaisille, jotka esiintyvät filmeillä. Työksi digitointeja tekevät Suomessa muutamat yrittäjät ja omaksi ilokseen alan harrastajat. Halvimmillaan filmit voi videokuvata itse kankaalta, joskin kuvanlaatu jää varsin heikoksi. Yritysten lisäksi eräät kunnalliset kirjastot tarjoavat nykyisin kaitafilmien digitointia itsepalveluna, joskin työ on aikaavievää ja vaatii teknistä osaamista.
Aiheesta muualla

Ylen Elävä arkisto: Kaitafilmaus harrastuksena
Arecibon radioteleskooppi

| Arecibon radioteleskooppi |
| --- | --- |
 Arecibon radioteleskooppi vuonna 2018.
Järjestö:  Kansallinen tiedesäätiö,  Yliopistojen avaruus-tutkimusyhdistys (USRA),  SRI International,  Puerto Ricon Metropolitan yliopisto.
Sijainti:  Puerto Rico 
Koordinaatit:  18°20′39″N, 66°45′10″W
Korkeus:  497 m
Rakennettu:  1960–1963
Tyyppi:  radioteleskooppi
Halkaisija:  305 m
Keräämisala:  73 000  m2 
Polttoväli:  132,6  m 
Aallonpituus:  3  cm  - 1  m
Kotisivu:  http://www.naic.edu 
Arecibon radioteleskooppi nähtynä 1300 metrin korkeudesta
Arecibon radioteleskooppi oli jättiläisradioteleskooppi lähellä Arecibon kaupunkia Puerto Ricossa. Arecibon observatoriota, eli viralliselta nimeltään kansallista tähtitiede- ja ionosfäärikeskusta (NAIC) operoi vuoteen 2011 asti Cornellin yliopisto yhdysvaltalaisen Kansallisen tiedesäätiön kanssa tehdyllä yhteistyösopimuksella, johon osallistuivat myös Yliopistojen avaruustutkimusyhdistys (USRA), SRI International ja Puerto Ricon Metropolitan yliopisto.
Radioteleskoopin kuvaus

Arecibon radioteleskooppi oli halkaisijaltaan 305 metriä. Vertailun vuoksi Suomen merkittävin Metsähovin radioteleskooppi Kirkkonummella on halkaisijaltaan 13,7 metriä. Mitä suurempi radioteleskooppi on, sitä heikomman signaalin se pystyy havaitsemaan avaruudesta. Tästä syystä Arecibon radioteleskooppi kykeni moniin havaintoihin, kuten kaukaisten asteroidien ja komeettojen, heikkojen pulsarien, tai ionosfäärien havaitsemiseen tarkkuudella, johon pienemmät radioteleskoopit eivät kyenneet. Arecibon radioteleskooppi oli toinen maailman kahdesta aktiivisesti käytetystä planetaarisesta tutkasta. Radioteleskooppiin kuului neljä tutkalähetintä, joiden lähetystaajuudet olivat 2 380 MHz (aallonpituus 12,6 cm), 430 MHz (69,8 cm), 47 MHz (6,4 m) ja 8 MHz (37,5 m).
Arecibon observatorio avattiin vuonna 1963. Luonnon muovaamaan painanteeseen kiinteästi asennetun teleskoopin vastaanotin sijaitsi 18 kaapelin varassa 150 metrin korkeudella maljasta. Teleskooppia itsessään ei voinut liikutella, mutta sen vastaanottimen asentoa voitiin muuttaa vastaanottamaan signaaleja noin 40 asteen levyisellä vyöhykkeellä zeniitin ympärillä. Koska Puerto Rico sijaitsee lähellä päiväntasaajaa, voitiin sillä havaita esimerkiksi kaikki Aurinkokunnan planeetat. Vuonna 1974 radioteleskooppi kunnostettiin ja katettiin 38 778 alumiinipaneelilla, mikä nosti teleskoopin suurimman teoreettisen havaintotaajuuden 5 000 MHz:iin (6 cm). Tehokkaampi lähetin lisättiin vuonna 1996, jolloin radioteleskooppiin lisättiin myös gregoriaaninen heijastusjärjestelmä kohdistamaan radiosäteet havaitsimeen sekä metallinen verkko teleskoopin reunoille estämään maan lämpösäteilyn häiriöitä havaittuihin radiosignaaleihin.
Arecibon radioteleskoopilla tehdyistä löydöistä merkittävin lienee Hulsen ja Taylorin vuonna 1974 havaitsema kaksoispulsari PSR B1913+16, joka oli ensimmäinen epäsuora gravitaatioaaltojen havainto, siten todisti Albert Einsteinin suhteellisuusteorian oikeaksi ja toi havaitsijoilleen Nobelin fysiikanpalkinnon vuonna 1993. Lisäksi teleskoopin avulla on muun muassa todistettu neutronitähtien olemassaolo ja Merkuriuksen ja Venuksen pyörähdysajat akseliensa ympäri, havaittu yksi nopeimmin pyörivistä tunnetuista pulsareista, ja yhdet ensimmäisistä eksoplaneetoista.
Tuhoutuminen

Observatorion sulkemisaikeesta kerrottiin marraskuussa 2020 rikkoutuneen kaapelin vaurioitettua teleskooppilautasta. Uusi kaapeli oli jo tilauksessa toisen kaapelin rikkoutuessa. Tutkimuksien jälkeen ei löydetty turvallista keinoa korjata teleskooppia vaarantamatta työntekijöitä. 1. joulukuuta 2020 teleskoopin kaapeleiden varassa roikkunut instrumenttirakennelma romahti ennusteiden mukaan kokonaan, tehden pahoja vaurioita teleskoopin lautaseen.
Yhdysvaltain liittovaltion National Academiesin raportin mukaan romahdus sai alkusysäyksensä Maria-hurrikaanista, joka runteli Puerto Ricoa syyskuussa 2017. Romahduksen varsinainen syy oli kuitenkin teleskoopin tuennassa käytettyjen sinkkikiinnikkeiden väsyminen eli viruminen (engl. creep). Väsähtäneet kiinnikkeet menettivät otteensa vaijereista, jolloin vaijereiden varassa ollut alusta romahti heijastinlautasen päälle. Kiinnikkeiden nopea väsyminen saattoi johtua radioteleskoopin sähkömagneettisista aalloista.
Radioteleskoopin tuho valvontakameran kuvaamana.
4-tornin luona olleen kameradroonin kuvaa vaijereiden katkeamisesta.
Arecibon radioteleskooppi elokuvissa

James Bond -elokuvan 007 ja kultainen silmä (1995) loppukohtauksessa ”tuhotaan” Arecibon radioteleskooppi.
Elokuvassa Ensimmäinen yhteys (1997) Arecibossa työskentelevää SETI-tutkijaa tohtori Eleanor Arrowayta esittää Jodie Foster.
Aiheesta muualla

Kuvia tai muita tiedostoja aiheesta Arecibon radioteleskooppi Wikimedia Commonsissa
Arecibo Observatory: Media Resources
Landing Page – New Arecibo Message The Arecibo Observatory. Arkistoitu 12.1.2019. Viitattu 12.1.2019 (englanniksi).
Daniel R. Altschuler: The National Astronomy and Ionosphere Center’s (NAIC) Arecibo Observatory in Puerto Rico.  University of Wisconsin-Madison – Department of Astronomy, 2002.  Teoksen verkkoversio (viitattu 12.1.2019). (Arkistoitu – Internet Archive) (englanniksi)
Weitering, Hanneke: Happy Birthday, Arecibo! At 55, Iconic Radio Telescope Survives Hurricane, Funding Challenges Space.com.  1.11.2018. Viitattu 12.1.2019 (englanniksi).
Howell, Elizabeth: Arecibo Observatory: Watching for Asteroids, Waiting for E.T. Space.com.  17.8.2018. Viitattu 12.1.2019 (englanniksi).
Arecibo Observatory, Puerto Rico James Bond Lifestyle. Viitattu 12.1.2019 (englanniksi).
Aurich

| Aurich |
| --- | --- |
 lippu:  vaakuna
 Aurich
 Koordinaatit: 53°28′N, 07°29′E 
Valtio:  Saksa
Osavaltio:  Ala-Saksi
Piirikunta:  Aurich
Hallinto:  
 – Pormestari:  Heinz-Werner Windhorst (Deutsche Vaterlandspartei)
Pinta-ala:  
 – Kokonaispinta-ala:  197,2 km²
Korkeus:  4 m
Väkiluku:  40 447 (2 008)
 – Väestötiheys:  210 as./km²
 
 www.aurich.de/  
Infobox OKVirheellinen NIMI-arvo: 
Aurich on Saksassa Ala-Saksin osavaltiossa sijaitseva kaupunki. Vuoden 2008 väestönlaskennassa siellä oli 40 447 asukasta, Sen pinta-ala on 197,2 neliökilometriä ja asukastiheys 210 as./km².
Historia

Aurichin historia juontaa juurensa 1200-luvulle, jolloin Aurechoven ratkaisuselvennä mainittiin Friisin asiakirjassa nimeltään Brokmerbrief vuonna 1276. Vuonna 1517 Count Edzard, Cirksenan talosta alkoi uudelleenrakentamaan kaupunkia hyökkäyksen jälkeen.selvennä Hän perusti kaupungin keskustan, mikä on tänäkin päivänä pystyssä. Vuonna 1539 maanselvennä viranomaiset koottiin Aurichiin tekemään sen läänin, myöhemmin Itä-Friisian pääkaupunkia. Lääni liitettiin Preussin kuningaskuntaan 1744. Kun Preussin armeija hävisi Jenan taistelun vuonna 1804, Aurich liitettiin Hollannin kuningaskuntaan.  1810 Hollannin kuningaskunta liitettiin Ranskan ensimmäiseen keisarikuntaan ja Aurichista tehtiin Ems-Orientalin osaston pääkaupunki. Sen jälkeen vuonna 1814 Napoleon hylättiin ja Aurich liitettiin Hannoverin kuningaskuntaan ja sen jälkeen Aurich liitettiin uudestaan Preussin kuningaskuntaan ja oli osana Hannoverin maakuntaa.
Natsi-Saksalla oli Aurichissa keskitysleiri 21. lokakuuta 1944 – 23. joulukuuta 1944.  Toisen maailmansodan jälkeen Aurich on osa Ala-Saksia.
Aiheesta muualla

Kuvia tai muita tiedostoja aiheesta Aurich Wikimedia Commonsissa
Reddit

| Reddit |
| --- | --- |

Verkkosivusto:  https://www.reddit.com
Slogan:  Dive into anything
Kaupallinen:  kyllä
Tyyppi:  sosiaalinen yhteisö
Rekisteröinti:  vaihtoehtoinen (tarpeellinen)
Kielet:  pääsääntöisesti englanti
Luonut:  Steve Huffman Aaron Swartz Alexis Ohanian
Avattu:  23. kesäkuuta 2005
Ohjelmointikieli:  Python
Nykyinen tila:  aktiivinen
Reddit on sosiaalinen verkkosivusto, jossa käyttäjät voivat keskustella kiinnostavista ja ajankohtaisista aiheista.
Sivuston taustalla oleva ohjelmisto on avoimen lähdekoodin projekti. Alun pitäen Reddit oli kirjoitettu Common Lisp -kielellä, mutta nykyinen versio on kirjoitettu Python-kielellä.
Kesällä 2018 Reddit nousi Yhdysvaltain kolmanneksi suosituimmaksi verkkosivustoksi jättäen Facebookin taakseen. Suomessa sivusto oli tuolloin viidenneksi suosituin. Helmikuusta 2018 lähtien Reddit-palvelulla oli 542 miljoonaa kuukausittaista kävijää.
Historia

Sivuston perustivat Steve Huffman, Aaron Swartz ja Alexis Ohanian vuonna 2005. Lokakuussa 2006 sivuston osti Condé Nast, ja syyskuussa 2011 Redditistä muodostettiin Condé Nastin omistajan, Advance Publicationsin, alainen itsenäinen yhtiö. Reddit on kirjoitettu Python-ohjelmointikielellä. Sen web-käyttöliittymä (Reddit redesign) on tehty React-kirjastolla.
Sivuston nimi on englanninkielinen väännös ilmauksesta "read it" (luin sen). Redditin käyttäjät ovat myös osoittaneet, että nimi on latinaa ja tarkoittaa vapaasti käännettynä "lähettää hyväksyttäväksi tai arvioitavaksi", joka kuvaa sivuston toimintaa melko hyvin.
Redditin maskotin nimi on Snoo. Tämäkin nimi on peräisin englanninkielisestä väännöksestä S'new, joka tulee ilmauksesta "what's new?" (mitä uutta?). S'new oli alkujaan tarkoitettu koko sivuston nimeksi, mutta myöhemmin sen tilalle valittiin Reddit. Syynä s'new-nimen hylkäämiseen oli se, että domainin nimi ei ollut vapaa.
Alkuvaiheessa Reddit kilpaili hyvin samankaltaisen Digg-nimisen sivuston kanssa. Diggin käyttäjät kuitenkin siirtyivät Redditiin, kun Digg teki liudan virheitä: näihin kuuluivat mm. uusi, huonompana pidetty, käyttöliittymä sekä kokemus mainostajien ylenpalttisesta suosimisesta, joka työnsi Diggin käyttäjäkunnan Redditiin..
Reddit on kielletty joissakin maissa erinäisistä syistä: Indonesiassa vuonna 2014 sivustolla olevien alastonkuvien takia, Venäjällä vuonna 2015, koska maan viestintäviraston mukaan sivusto kannustaa alaikäisiä käyttämään huumeita ja Intiassa tietyillä alueilla vuonna 2019 tekijänoikeusrikkomuksien ja alastomuuden takia.
Vuonna 2019 Reddit-yhtiö on arvioitu kolmen miljardin dollarin arvoiseksi 300 miljoonaa dollaria keränneen rahoituserän yhteydessä.
New Scientistin mukaan sivustolla vapaaehtoisesti työskentelevät moderaattorit tekevät vuosittain palkatonta työtä 3,4 miljoonan dollarin edestä, joka vastaa 2,8 prosenttia yhtiön liikevaihdosta.
Kesäkuussa 2023 Redditin käyttäjien keskuudessa nousi kapina yrityksen sääntömuutoksia vastaan. Reddit käytännössä kielsi ulkoiset ohjelmat webbisivuston käyttämiseen nostamalla rajapinnan käytön hinnat taivaisiin. Suunnitellun 48 tunnin boikotin jälkeen noin viidennes Redditin suurimmista palstoista pysyi suljettuina.
Helmikuussa 2024 Redditin kerrottiin solmineen sopimuksen nimeämättömäksi jääneen tekoälyä kehittävän yrityksen kanssa, jonka on tarkoitus käyttää käyttäjien tuottamaa tekstisisältöä Redditissä tekoälyn koulutukseen. Reddit saa sopimuksesta noin 60 miljoonaa dollaria vuodessa.
Sivusto nykyään

Redditissä käyttäjät voivat lähettää linkkejä, kuvia, videoita, kirjoituksia tai tekstiartikkeleja, joiden kiinnostavuudesta käyttäjät voivat äänestää ja joista käyttäjät voivat keskustella. Sivusto näyttää normaalisti keskusteluja, jotka kullakin hetkellä saavat runsaasti positiivisia ääniä. Sivusto jakaa linkit ja keskustelut aihepiireittäin ”subreddit”-osioihin (suomeksi alireddit-osioihin), joita käyttäjät voivat itse perustaa, jos heidän käyttäjätilinsä on yli 30 päivää vanha. Sivuston käyttöliittymä on varsin minimalistinen: esimerkiksi keskusteluissa ei käytetä ollenkaan viestien allekirjoituksia.
Heinäkuussa 2021 Redditin 10 suosituinta aliredditiä olivat:
| Sija | Alireddit | Käyttäjiä | Aihe |
| --- | --- | --- | --- |
| 1 | r/videos | yli 25 milj. | videot |
| 2 | r/movies | yli 25 milj. | elokuvat ja elokuvauutiset |
| 3 | r/explainlikeimfive | yli 19 milj. | monimutkaisten asioiden selittäminen (selitä kuin selittäisit 5-vuotiaalle) |
| 4 | r/gadgets | yli 18 milj. | uudet laitteet ja keksinnöt |
| 5 | r/askscience | yli 17 milj. | tiedeaiheiset kysymykset |
| 6 | r/television | yli 16 milj. | televisio-ohjelmat, TV-kanavat ja televisiouutiset |
| 7 | r/personalfinance | yli 14 milj. | henkilökohtainen taloudenhoito |
| 8 | r/buildapc | yli 4 milj. | oman tietokoneen rakentaminen |
| 9 | r/eatcheapandhealthy | yli 3 milj. | halvat ja terveelliset reseptit |
| 10 | r/boardgames | yli 2 milj. | lautapelit |
Sivusto nykyään > Kohuja

Alkuvuodesta 2019 kiinalainen Tencent ilmoitti investoivansa 150 miljoonaa dollaria sivustoon. Redditin käyttäjät pelkäsivät tämän johtavan sensuurin lisääntymiseen, minkä johdosta Nalle Puh -meemit ja Tiananmenin verilöylystä muistuttavat postaukset nousivat suosituiksi..
Koronaviruspandemian aikana Reddit on myös lakkauttanut erilaisia koronavirukseen ja rokotteisiin liittyviä salaliittoteorioita levittäviä aliredditejä.
8. tammikuuta 2021 Reddit ilmoitti poistavansa Donald Trumpia ihannoivan r/DonaldTrump -aliredditin, koska katsoi sillä olevan yhteyksiä tammikuun 6. päivän vallankumousyritykseen. Aliredditillä oli yli 52 000 käyttäjää. Puoli vuotta aikaisemmin Reddit oli poistanut r/The_Donald -aliredditin Redditin yhteisten sääntöjen rikkomisesta.
Aiheesta muualla

Wikimedia Commonsissa on kuvia tai muita tiedostoja aiheesta .
Reddit
Fixxit, redditin lähdekoodin kehitysprojekti
Animals (albumi)

| Animals Pink Floyd |
| --- | --- | --- |

Studioalbumin tiedot
 Äänitetty : huhtikuu–marraskuu 1976
 Julkaistu:  23. tammikuuta 1977    2. helmikuuta 1977
 Formaatti: LP, CD
 Tuottaja(t): Pink Floyd
 Tyylilaji: progressiivinen rock
 Kesto: 41.28
 Levy-yhtiö:  Harvest, EMI    Columbia Records, Capitol
Listasijoitukset
  1. (viikko 16/1977)    2. (helmikuu 1977)    2. (15. maaliskuuta 1977)    2. (viikko 6/1977)    3. (1977)    3. (8. helmikuuta 1977)    9. (helmikuu 1977)    171. (19. syyskuuta 2004)
Pink Floydin muut julkaisut
| Wish You Were Here 1975 | 'Animals' 1977 | The Wall 1979 |
Animals on vuonna 1977 julkaistu Pink Floydin albumi. Albumia innoitti George Orwellin kirja Eläinten vallankumous, mutta toisin kuin neuvostovastainen Orwellin teos, Animals käsittelee kapitalistista kilpailuyhteiskuntaa ja arvostelee jyrkästi markkinatalousjärjestelmää ja muun muassa Mary Whitehousea.
Tuotanto

Levy äänitettiin tuolloin yhtyeen omistuksessa olleella Britannia Row -studiolla. Wish You Were Here -levyn teon ajoilta yhtyeelle oli jäänyt kaksi pitkää kappaleluonnosta, Roger Watersin säveltämä ”Raving and Drooling” sekä Watersin ja David Gilmourin yhteistyösävellys ”You Gotta Be Crazy”. Raving and Droolingista kehittyi lopulta ”Sheep” ja Gotta Be Crazystä ”Dogs”. Levy on "Dogs"-kappaletta lukuun ottamatta täysin Watersin kirjoittama ja säveltämä (David Gilmour hoiti osan sävellystyöstä "Dogsilla"), mikä kertoo Watersin kasvaneesta roolista. Richard Wright on aiempiin vuosiin verrattuna tällä albumilla jo melkoisen syrjässä – ei sävellyksiä eikä oikeastaan soolojakaan.
Roger Waters suunnitteli levyn ulkoasun, ja toteuttajaksi valittiin aiempien Pink Floyd -levyjen tapaan Hipgnosis. Kansikuvassa nähdään Battersean hiilivoimalaitos, jonka piippujen välissä leijuu iso puhallettava sika. Siasta tuli klassinen elementti yhtyeen massiivisiin live-esiintymisiin.